**«Өзін-өзі тану» рухани – адамгершілік білім беру пән мұғалімдерінің әдістемелік бірлестігінің есебі**

**Әдістемелік жұмыстың мақсаты:** «Өзін-өзі тану» пәні мұғалімдерінің кәсіби шеберлік деңгейін дамыту.

**Негізгі міндеттер:**

* педагогтардың кәсіби шеберлігін арттыру байқауларына қатысуын жетілдіру;
* ҚР жалпыға міндетті білім беру стандартын жүзеге асыру және «Өзін-өзі тану» пәнінің жаңа бағдарламасына ауысуына байланысы педагогтарға әдістемелік көмек көрсету ;
* әдістемелік және ақпараттық мәліметтер жинағын құру;
* педагогтардың оқу-әдістемелік, тәжірибелік іс-әрекетін ұйымдастыру;

Қалалық Білім бөлімінің әдістемелік кабинетімен бірлесе отырып 2016-2017 оқу жылына арналған «Өзін-өзі тану» рухани –адамгершілік білім беру бойыншақалалық әдістемелік бірлестігінің жұмыс жоспары жасалды. Сол жоспарға сәйкес бір жыл бойы жұмыс жүргізілді.

«Өзін-өзі тану» пәнінің басты мақсаты – рухани сауатты адам, өзінің ұлттық әлем бейнесін сақтай және жамыта отырып,жаһандаудәуірінде өмір сүруге және бақытты болуға қабілетті, қоршаған ортаны қорғай алатын, өмір салты өзгеше адамдарды сыйлай білетін, түрлі мәдениет пен өмір тәжірибелерін құрметтейтін планета азаматын қалыптастыру болып табылады. Бұл пәнді оқыту «Адамның үйлесімді дамуы» институты (Алматы, «Бөбек» ҰҒПББСО) дайындаған, ҚР Білім және ғылым министрінің 2013 жылғы 3 сәуірдегі №115 бұйрығымен бекітілген орта білім беретін мектептерге арналған оқу бағдарламалары бойынша жүзеге асырылады. **«**Өзін-өзі тану**»** пәнін біліктілікті арттыру және қайта даярлау бойынша арнайы курстардан өткен пән мұғалімдері жүргізеді.

«Өзін-өзі тану» пәнін оқыту білім берудің мектепке дейінгі деңгейінен басталады. Мектепке дейінгі тәрбие мен оқыту білім беру жүйесінің алғашқы деңгейі ретінде баланың жеке әлеуметтік қалыптасуының маңызды кезеңі болып табылады. 5-6 жастағы балалардың мектепалды даярлығы мектепке дейінгі тәрбие мен оқыту жүйесінің аяқтаушы буыны, бұл бастауыш білім беруді алу үшін баланың бастапқы мүмкіндіктерін теңестіреді.

Бірлестік мүшелерінің сапалық құрамына тоқталатын болсақ:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | саны | жоғары | | І санатты | | ІІ санатты | | санатсыз | |
| саны | **%** | саны | **%** | саны | **%** | саны | **%** |
| Мектеп педагогтары | **680** | 60 | **8,8** | 80 | **11,7** | 150 | **22,1** | 390 | **57,3** |
| Мектепке дейінгі педагогтар | **282** | 44 | **15,6** | 50 | **17,0** | 93 | **33** | 95 | **33,7** |

Педагогтардың педагогикалық өтіліне қатарай тоқталатын болсақ:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Жалпы саны** | **Өтілі** | | | | | |
| 0-3 жыл | 4 – 6 жыл | 7 – 10 жыл | 11 – 15 жыл | 16 -25 жыл | 26 жоғары |
| Мектеп педагогтары | **680** | 120 | 222 | 77 | 55 | 121 | 85 |
| Мектепке дейінгі педагогтар | **282** | 64 | 48 | 48 | 57 | 30 | 35 |

ҚР Білім және ғылым министрінің 2013 жылғы 3 сәуірдегі №115 бұйрығымен бекітілген орта білім беретін мектептерге арналған оқу бағдарламалары бойынша бағдарламаның жаңартылуына байланысты әдістемелік бірлестік алдында күрделі бір туындаған проблемалардың бірі мамандардың біліктілігін арттыру. Қазіргі таңда мамандардың біліктілігінің көрсеткішіне тоқталатын болсақ:

|  |  |  |  |
| --- | --- | --- | --- |
|  | **Жалпы саны** | Жаңа бағдарлама бойынша курстан өткен педагогтар саны | Курстан өтпеген педагогтар саны |
| Мектеп педагогтары | **680** | 573 | 107 |
| Мектепке дейінгі педагогтар | **282** | 117 | 165 |
| «Өзін-өзі тану» пән мұғалімдері | **962** | **690** | **272** |

Білім беру ұйымдарында курстан өтпеген педагогтардың басым бөлігі 58,5% мектепке дейінгі білім беру ұйымдарының арасында, бұл тәрбиешілердің жылда топтан топқа ауысының себебінен курспен қамтылмаған педагогтардың басым көрсеткішін көрсетеді.

«Өзін-өзі тану» рухани- адамгершілік білім беру бағдарламасын жүзеге асыруда педагогтардың іс-әрекетін тиімді ұйымдастыру мен жас мамандардың кәсіби шеберлігін арттыру, дер кезінде әдістемелік көмек көрсету мен бағдарламаның берілу сапасын арттыру мақсатында әр ай сайын семинарлар ұйымдастырылып, тәжірибе алмасу семинарлары ұйымдастырылды:

|  |  |  |  |  |
| --- | --- | --- | --- | --- |
| **Оқыту семинарлары** | **әдістемелік практикум** | **Коучинг** | **шебер - класс** | **кеңестер** |
| 4 | 3 | 2 | 2 | **355** |

Қазақстан Республикасы білім және ғылым министрлігінің 20.08.2014 жылғы №356; Қарағанды облыстық білім басқармасының 04.08.2014 №6-5/2955 хатына және Қарағанды қалалық білім бөлімінің 17.09.2014 № 650 бұйрығына сәйкес рухани – адамгершілік білім беру саласындағы мемлекеттік саясатты іске асыру мақсатында №53 лицей, №92 гимназия, «Бәйтерек» және «Мерей» балабақшалары «Өзін-өзі тану» рухани - адамгершілік білім беру бағдарламасы бойынша пилоттық жобаға еңгізілді.

Бұл білім беру ұйымындары оқу және тәрбие үдерісіне рухани-рухани білім беретін «Өзін-өзі тану» бағдарламасының тереңдетілген интеграция моделін енгізуді жүзеге асырады.

ҚР білім және ғылым министрлігі «Бөбек» ҰҒПББСО басшылығымен «Сарарқа дарыны» орталығының ұйымдастыруымен білім мекемелерінің 7-9 сынып оқушылары арасында «Өзін-өзі тану» пәнінен республикалық олимпиаданың облыстық кезеңіне 101 оқушы қатысты. Облыстық кезең қорытындысы бойынша республикалық олимпиадаға қатысып топтық көрсеткіш бойынша ІІ жүлделі орынға ие болған, ол оқушылар:

Хуаныш А - 7 сынып, №18 ЖББОМ

Хегай К – 9 сынып, №97 гимназия

**2016-2017 оқу жылында атқарылған жұмыстарды қорытындылай келесі проблемалар анықталды:**

* «Өзін-өзі тану» рухани – адамгершілік білім беру бағдарламасының жаңаруына байланысты мамандардың қайта даярлау курстарынан өтуі;
* Мектепке дейінгі білім мекемелерінде арнайы маманның жоқтығы, жылда ересек топ тәрбиешілерінің ауысуы педагогтардың курстық дайындығын қиындатады;
* Педагогтардың қалалық, облыстық, республикалық ғылыми практикалық конференциялар мен басқада басылымдарға мақала жариялау деңгейінің төмендігі. Көп жағдайда педагогтар негізгі өз пәндері бойынша өзіндік білім көтеру мәселесін басты назарға алу салдарынан бұл пәнге жеткілікті деңгейде көңіл бөлінбейді.
* Мұғалімдердің кәсіби шеберліктерін танытын, өз білімдерін көтеруге бағытталған жұмыс нәтижесінің бір көрсеткіші әдістемелік өнімдердің аз мөлшерде жинақталуы;
* Педагогтың кәсіптік деңгейін көтеруде бүгінгі күннің өзекті мәселелері, жаңа ізденімдер, проблемалар және оны шешу жолдары бойынша әдістемелік жұмыстың жаңашыл бастамаларын анықтау, насихаттау қажет.

«Өзін-өзі тану» рухани – адамгершілік білім беру пән мұғалімдерінің әдістемелік бірлестігінің жаңашылдығы педагогтардың ізгілік-рухани білім беру бағдарламасын жүзеге асыруда басқа пәндермен интеграциялау жолдарын кеңінен қолдануы. Сондықтан бйылғы оқу жылында ұйымдастырылған әдістемелік шаралар педагогтардың жан-жақты ізденуге бағыт бағдар берді.

**Әдіскер: Узакбаева Р.У.**